CELEX: 22014D0534
Language: ro
Date: 2014-08-05 00:00:00
Title: 2014/534/UE: Decizia nr. 2/2014 a Comitetului ambasadorilor ACP-UE din 5 august 2014 de numire a membrilor Comitetului executiv al Centrului pentru Dezvoltarea Întreprinderii (CDI)

20.8.2014   
            
            
               RO
            
            
               Jurnalul Oficial al Uniunii Europene
            
            
               L 245/9
            
         DECIZIA NR. 2/2014 A COMITETULUI AMBASADORILOR ACP-UE
   din 5 august 2014
   de numire a membrilor Comitetului executiv al Centrului pentru Dezvoltarea Întreprinderii (CDI)
   
      (2014/534/UE)
   
   COMITETUL AMBASADORILOR ACP-UE,
   având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) și pentru a doua oară la Ouagadougou la 22 iunie 2010 (3), în special articolul 2 alineatul (6) din anexa III,
   având în vedere Decizia nr. 8/2005 a Comitetului ambasadorilor ACP-CE din 20 iulie 2005 privind statutul și regulamentul de procedură ale Centrului pentru Dezvoltarea Întreprinderii (4) (CDI), în special articolul 9 alineatul (1),
   întrucât:
   
               (1)
            
            
               Articolul 9 din statutul și regulamentul de procedură ale Centrului pentru Dezvoltarea Întreprinderii (CDI), adoptate prin Decizia nr. 8/2005 a Comitetului ambasadorilor ACP-CE (5), prevede că membrii Comitetului executiv sunt numiți de Comitetul ambasadorilor pentru un mandat de maximum 5 ani.
            
         
               (2)
            
            
               Mandatul celor trei membri din UE ai Comitetului executiv al Centrului pentru Dezvoltarea Întreprinderii, numiți prin Decizia nr. 3/2013 a Comitetului ambasadorilor ACP-UE (6), care a fost prelungit prin Decizia nr. 1/2014 a Comitetului ambasadorilor ACP-UE (7), expiră la 6 septembrie 2014,
            
         ADOPTĂ PREZENTA DECIZIE:
   Articolul 1
   Fără a aduce atingere deciziilor ulterioare pe care comitetul le poate adopta în temeiul prerogativelor sale, sunt numiți membri ai Comitetului executiv al Centrului pentru Dezvoltarea Întreprinderii următorii:
   
               —
            
            
               domnul Jacek ADAMSKI;
            
         
               —
            
            
               domnul Martin BENKO;
            
         
               —
            
            
               doamna Nicole BOLLEN;
            
         
               —
            
            
               domnul John Atkins ARUHURI;
            
         
               —
            
            
               doamna Maria MACHAILO-ELLIS;
            
         
               —
            
            
               domnul Félix MOUKO,
            
         al căror mandat expiră la 6 septembrie 2018 sau la momentul închiderii centrului, oricare dintre aceste date survine prima.
   Articolul 2
   Prezenta decizie intră în vigoare la data adoptării. Prezenta decizie poate fi revizuită în orice moment în funcție de situația centrului.
   
      Adoptată la Bruxelles, 5 august 2014.
      
         
            Pentru Comitetul ambasadorilor ACP-UE
         
         
            Președintele
         
         D. B. KAMALA
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  Acord de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).
   
      (4)  JO L 66, 8.3.2006, p. 16.
   
      (5)  JO L 66, 8.3.2006, p. 18.
   
      (6)  Decizia nr. 3/2013 a Comitetului ambasadorilor ACP-UE din 30 iulie 2013 de numire a membrilor Comitetului executiv al Centrului pentru Dezvoltarea Întreprinderii (CDI) (JO L 263, 5.10.2013, p. 18).
   
      (7)  Decizia nr. 1/2014 a Comitetului ambasadorilor ACP-UE din 7 februarie 2014 de numire a membrilor Comitetului executiv al Centrului pentru Dezvoltarea Întreprinderii (CDI) (JO L 67, 7.3.2014, p. 7).